**036/2022/VO-§117**

**Výzva na predkladanie ponúk**

**zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

Názov: Bytový podnik mesta Košice, s.r.o.

Štatutárny orgán: **Ing. Peter Vrábel, PhD.**, konateľ – riaditeľ spoločnosti

Sídlo: Južné nábrežie 13, 042 19 Košice

IČO: 44 518 684

Kontaktná osoba pre VO: Mgr. Ladislav Gomboš

Telefón: +421 907 809 660

Pracovný kontakt pre vysvetlenie

výzvy na predloženie ponuky: [verejneobstaravanie@bpmk.sk](mailto:verejneobstaravanie@bpmk.sk)

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** <https://josephine.proebiz.com/sk/>

1. **Názov predmetu zákazky: ,,Oprava strechy na objekte Hádzanárskej haly, Alejová 2, Košice“**

**Zákazka je na:** stavebné práce

**Hlavný CPV kód:** 45000000-7 – Stavebné práce

**Doplňujúce CPV kódy:** 45261900-3 - Opravy a údržba striech

1. **Stručný opis predmetu zákazky:**

Predmetom zákazky je Oprava strechy na objekte Hádzanárskej haly, Alejová 2, Košice.

Objekt Hádzanárskej haly na ulici Alejová 2, 040 11 Košice je vo vlastníctve Mesta Košice, Trieda SNP 48/A, 040 11 Košice, IČO: 00 691 135 a jej správcom je Bytový podnik mesta Košice, s.r.o. Budova hádzanárskej haly je vedená na liste vlastníctva č. 11650 v katastrálnom území Južné Mesto, okres Košice IV, obec Košice-Juh, ako budova so súpisným číslom 2411, nachádzajúca sa na parcele registra C KN č. 504/30 – zastavané plochy a nádvoria o výmere 2986 m2.

Prístavba sociálnej časti je vedená na liste vlastníctva č. 11650 v katastrálnom území Južné Mesto, okres Košice IV, obec Košice-Juh, ako budova so súpisným číslom 2414, nachádzajúca sa na parcele registra C KN č. 504/29 – zastavané plochy a nádvoria o výmere 641 m2.

Projekt stavby „Oprava strechy na objekte Hádzanárskej haly, Alejová 2, Košice“ rieši lokálnu opravu strešnej krytiny na hádzanárskej hale – 1. časť a prístavbe sociálnej časti – 2. časť. Prvá časť strechy je rozdelená na 9 polí, ktorej nosná časť je vytvorená priehradovými väzníkmi, vrchnú vrstvu plášťa má vyhotovenú z asfaltových pásov (bitagit), ukončenie pásov po stranách je vyvedené na oplechovanú atiku, pričom každé pole a strana má svoju atiku.

Rekonštrukcia pozostáva z penetrácie povrchu a natavenia asfaltových pásov v časti pri atikách s ukončením na plechovej atike – nad pôvodným ukončením, pomocou krycej lišty s jej následným pretmelením, opravou izolácie strešných vetrákov v počte 36 ks bez výmeny telesa vetráku, výmeny strešných vtokov v počte 18 ks – s bitúmenovou manžetou priemeru 100 mm, lokálne opravy poškodených častí vrchnej krytiny (penetrácia a nalepenie asfaltového izolačného pásu) v rozsahu 20 % plochy strechy (cca 500 m2), doplnenie podložiek pod držiak bleskozvodu (podložka 10 x 10 cm). Druhá časť strechy má PVC fóliovú povrchovú úpravu. Jedná sa o plochú strechu.

Predmetom opravy tejto časti strechy je:

* oprava lokálnych poškodení do 15 % plochy o výmere 93 m2,
* oprava – pretmelenie ukončenia fólie pod oknami, dĺžka škár 60 m,
* výmena strešných vtokov s PVC manžetou priemeru 100 mm v počte 5 ks.

Ostatné činnosti a práce je potrebné realizovať v súlade s Cenovou ponukou, ktorá obsahuje súpis prác a materiálu (viď **Príloha č. 1** Výzvy).

S úspešným uchádzačom bude uzatvorená Zmluva o dielo (viď **Príloha č. 3** Výzvy).

V prípade, že sú vyššie uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj **iný ekvivalentný materiál**, ktorý má porovnateľné kvalitatívne alebo výkonnostné charakteristiky ako tie, ktoré uviedol verejný obstarávateľ.

V prípade zníženia rozsahu diela, dôjde k zníženiu celkovej ceny diela podľa množstva nerealizovaných prác a dodávok, resp. k zníženiu cien alikvotne podľa cien uvedených v predloženej cenovej ponuke. Túto skutočnosť si zmluvné strany potvrdia a odsúhlasia samostatným písomným záznamom.

V prípade zvýšenia rozsahu diela, ktoré objednávateľ z objektívnych dôvodov nemohol predvídať, dôjde k zvýšeniu celkovej ceny diela podľa skutočne zrealizovaných dodávok naviac. Túto skutočnosť si zmluvné strany potvrdia a odsúhlasia samostatným písomným dodatkom k Zmluve o dielo.

1. **Predpokladaná hodnota zákazky: 43.152,00 EUR bez DPH**
2. **Základné zmluvné podmienky:**

* Miesto dodania predmetu zákazky: **Hádzanárska hala, Alejová 2, 040 11 Košice**
* Zhotoviteľ je povinný začať s prácami: **od 19.09.2022**
* Lehota na dodanie predmetu zákazky: **najneskôr do 07.10.2022**
* Lehota splatnosti faktúry: **60 dní po doručení faktúry**
* Záruka: **60 mesiacov, viď ZoD**
* S úspešným uchádzačom bude uzatvorená Zmluva o dielo na predmet zákazky (viď **Príloha č. 3** Výzvy)

1. **Lehota na predkladanie ponúk** (vrátane skenovaných dokladov): **do 13.09.2022, 10:00 hod.**
2. **Stanovenie ceny:**

Cenu je potrebné spracovať na základe predpokladaného požadovaného rozsahu, kvality a ďalších požiadaviek uvedených vo Výzve na predkladanie ponúk a podľa **Prílohy č. 1** Výzvy (Cenová ponuka) a **Prílohy č. 3** Výzvy (návrh Zmluvy o dielo). Do ceny je potrebné zapracovať všetky náklady súvisiace s realizáciou stavebných prác.

Cenu je potrebné uvádzať v eurách (€). V ponuke je potrebné uvádzať cenu v € bez DPH a cenu spolu v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:**

Je jednoetapový.

1. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladanie ponúk, v inom jazyku alebo inak nebudú brané do úvahy a nebudú vyhodnocované.

Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj cenovú ponuku podľa Prílohy č. 1 Výzvy.

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v PDF) tak, ako je uvedené v **bode 10. tejto Výzvy**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

**Splnenie podmienok účasti podľa Výzvy doložením dokladov:**

1. Oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (**Príloha č. 2** Výzvy),
3. U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) ZoVO.

**Na preukázanie splnenia podmienok účasti je potrebné predložiť tieto doklady:**

1. Kópiu oprávnenia na podnikanie, ktoré zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie,
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (**Príloha č. 2** Výzvy),
3. Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady (scany vo formáte .pdf/.xlsx):**

1. **Oprávnenie na podnikanie v danej oblasti** (uchádzač musí byť oprávnený poskytovať dané stavebné práce) **– kópia,**
2. Ocenená, podpísaná a opečiatkovaná **Cenová ponuka** (vzor viď **Príloha č. 1** Výzvy) – **aj vo formáte .pdf a .xlsx (Excel)**,
3. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
4. Vyplnený, opečiatkovaný a podpísaný **Návrh Zmluvy o dielo** (vzor viď **Príloha č. 3** Výzvy).

V prípade potreby verejný obstarávateľ umožní záujemcom vykonať obhliadku stavby. Kontaktná osoba na vykonanie obhliadky: **Ing. Robert Gáspár, tel.: +421 918 756 883.**

1. **Kritéria na vyhodnotenie ponúk: Celková cena spolu v EUR bez DPH vrátane dopravy**

Úspešným uchádzačom bude ten, kto bude mať najnižšiu celkovú cenu spolu za predmet   
zákazky v EUR bez DPH vrátane dopravy (Cenová ponuka podľa Prílohy č. 1).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu, na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzatvorená Zmluva o dielo na uskutočnenie stavebných prác.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva z ust. § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur v kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Schválil:

**Ing. Peter VRÁBEL, PhD.**

Konateľ - riaditeľ spoločnosti

*Prílohy:*

Príloha č. 1 – Cenová ponuka

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Zmluvy o dielo